લુણાવાડા : મુખ્યમંત્રી આનંદીબહેન પટેલે ૬૯મા સ્વાતંત્ર્ય પર્વની પ્રભાતે માતૃભૂમિની ભક્તિ માટે પોતાના પ્રાણોની આહૂતિ આપનાર દેશના પનોતા સંતાનોને શાબ્દિક સ્મરણાંજલિ અર્પતા તેમના ચીંધેલા માર્ગે રાજ્યના જનજનની સર્વાંગી સમુત્ક્રાંતિ માટે નારી શક્તિ, કૃષિ ક્રાંતિ, ઔદ્યોગિક વિકાસ, ગુણવત્તાસભર શિક્ષણ, બહેતર આરોગ્ય સેવાઓ, વંચિતોના કલ્યાણ તથા વનબંધુઓની સમૃદ્ધિની બહુપાંખી વ્યૂહરચના વડે ગુજરાતના સુરેખ વિકાસના દિશા-નિર્દેશો આપ્યા હતા.